
No. 79/1930. 


Distincție în Caplilul catedral. 

Cu deosebită bucurie comunicăm Ven. Cler 
diecezan, că Preafericitul Părinte Papa Piu XL. pe 
vrendicul şi distinsul prepozit al Venaratului Nostru 
Capitlu catedral, llmul Dr./acob Radu prin preaînaltul 
său Decret de dat 23 Decemvrie 1929, pe care mai 
jos îl publicăm în traducere 
a-l numi de Protonotar Apostolic ad instar partici- 
pantium, 


PAPA PIU XI. 
Iubitului Nostru Fiu lacob Radu, antistite urban. 
lubitule Fiu, dar şi binecuvântare apostolică. Pe 
ministrii sacrii ai lui Dumnezeu, cari distingându-se 
prin cucernicie şi prin ştiinţă se nizuesc cu neînce- 
tată străduinţă să-şi împlinească oficiile ce li-se în- 
credințează şi să dovedească fără încetare supunere 
față de acest Scaun Apostolic, obicinuim a-i împo- 
dobi cu onoruri cuvenite după datina şi aşezările 
Pontifilor Romani, înaintaşilor Nostri. Cum aşadară 
din luminoasa mărturie a Venerabilului Frate Arhiepis- 
cop al Orăzii Mari am aflat, că Tu, care eşti deja 
coopiat de înaintaşul Nostru de recentă amintire între 
Prelaţii Casei Pontificale, îţi împlineşti cu străduință 
şi cu rodnicie slujba grea încredinţătă Ție de cano- 
„nic prepozit al Capillului Bisericei Catedrale aşa, că 
te-ai arătat vrednic, ca pentru meritele mai mari ce 
ți le-ai câşligat să fii promovat la un grad şi mai 
mare a dignităţii bisericeşti. Drept-aceea, ca să con- 
simţim și la rugămintele amintitului Tău Arhiepiscop 
şi. ca să dăm public o dovadă a bunăvoinţei Noastre 


față de Tine, prin aceste litere cu autoritatea Noastră 


Te alegem, constituim şi punem Protonotar Apostolic 
în felul participanţilor. In urmare îţi acordăm Ție iubite 
Fiu toate şi singuratecele drepturi, privilegii, onoruri, 
prerogative, indulte de cari uzează şi se bucură băr- 
baţii eclesiastici împodobiţi cu aceasta dignitate, mai: 
ales în virtutea Constituţiunii emunată de Antecesorul 
Nostru de fericita amintire P. Piu X. despre Colegiul 





românească, s'a îndurat 


Protonotarilor în ziua de 21 Februarie 1905. exempla: 
rul tipărit al cărei Constiiuţiuni Ne-am ingrijit să-ți fie 
trimis. Mai. departe în acelaş timp, în care dispunem, 
ca vestea conferirei acestei dignităţi să se trimită din 
oficiu Colegiului Protonotarilor  Apostolici partici- 
panţi, tot atuncea ordonăm, că înainte de a te folosi 
de beneficiul concesiunei amintită, înaintea Athiepis- 
copului Tău, care în aceasta privință va înlocui pe 
Decanul acelui Colegiu, să faci profesiunea de cre- 
dinţă după articolii prescriși de acest Sf. Scaun; să“ 
depui jurământul de cuvenită fidelitate după formula- 
rul, -care tot asemenea am dispus să-ți fie predat 
întrun exemplar tipărit; şi să observi în sfârşit cu! 
sfințenie toate celelalte lucruri prescrise prin aceeaşi 
Constituţiune. Acestora nimica stând împotrivă. 

Dat în Roma la Sfântul Petru sub inelul Pesca- 
rului în ziua XXIII-lea a lunei Decemvrie 1929, al Pon- 
tificatului Nostru anul al VIlil-lea. P. Card. Gasparri, 
secretar de stai. 

Introducerea nounumitului în aceasta dignitate s'a 
făcut din partea Noastră la sfârşitul liturghiei pontifi- 
cale din ziua de 12 lanuarie crt. 

La mulţi ani! 

Oradea, 14 lanuarie 1930. 


No. 62/1930. 
Ajutor proeţilor deficienţi, văduvelor şi | 
orfanilor de preoţi. 

Spre orientare comunicăm, că Ministerul Instruc- 
țiunii şi al Culielor sub: No. 50253/1929 a ordonan- 
țat pentru preoţii deficienţi văduvele şi orfanii de 
preoţi următoarele ajutoare ; 

1. preoţilor deficienţi câte 1200 Lei; 

2. văduvelor de preot câte 900 Lei; 

3. orfanilor de ambii părinţi câte 600 Lei; 

4. orfanilor de tată câte 300 Lei. 

Aceste ajutoare se poi ridica dela oficiul admi- 
nistrativ al fondaţiunilor  diecezane cu Chitanţe în | 
dublu exemplar. 

Oradea, 14 lanuarie 1930. 

No. 91/1930. 
Preoţi repaosaţi în anul 1929. 


In cursul anului 1929. următorii preoţi diecezani 
au trecut la celea vecinice : 

1. Gavril Bardoşi, paroh în Derna; 

2. loan Pop, paroh în Ciuleşti ; 

3. Alexandru Frugina, paroh în Bocsig; 

3. Gavril Lazar, paroh în Sântlazar ; 

5. Vasile Ardelean, preot în Uileac. ii 

Peniru repaosul sufletelor acestor confraţi ador- 
mii în Domnul, conform circularului No. 1552/1925, 
fiecare preot diecezan este dator să celebreze trei 
Sf. Liturghii. 

Oradea, 11 Ianuarie 1930. 

No. 3532(1929. 


Agru. 


In legătură cu îndemnul, pe care în Pastorala 
Noastră de anul nou lam dat credincioşilor Nostri 
pentru a sprijini şi conlutra la organizarea cât de 
întinsă şi la activitatea cât de largă a Asociaţiei Ge- 
nerale a Românilor Uniţi, comunicăm, că parohiile şi 
filialele Noastre sunt autorizate de a se înscrie şi 
ele ca membrii fie fondatori, fie pe viaţă sau activi 
ai A. G. R. U--lui 

Oradea, la 15 lanuarie 1930. 

PARTEA NEOFICIALĂ 


ap [E] 


DR IACOB RADU 


prepozit capitular, 


Incă prin Seplemvrie 1929 înregistrasem ştirea 
răspândită de gazete că Sf. Sa Papa Piu XI a aflat 
vrednic pe Il. Sa. Dr. lacob Radu, prepozit capi: 
lular, ca să Jie împodobit cu titlul de: Protonotar 
apostolic „la fel cu participanții“. Este această o 
înaltă distincție, pe care nu o mai are alt prelat în 
biserica noasiră, și se dă peniru merite şi vrednicii 
ca şi acele cu cari este împodobită viața atât de 
bogată în fapte neperitoare a Il. Sale. Om al da- 
foriei fără nici o târguială mercenară s'a impus şi 
a pus în respect pe toată lumea cu care a avul 
de-a face. tin caracter ferm, înzestrat cu o extra. 
ordinară stăruinfă în a duce la izbândă orice lucru 
de care se apucă, s'a manifestat totdeaunea ca şi 

omul muncii luând parte la toate manifestafiunile 
"vieţii noastre religioase, culturale și sociale. Pretu- 
tindeni unde numai s'a .simțit nevoie de un îndru- 
mător înțelept sau de un apărător neşovăielnic şi 
cu autoritatea bărbatului integru, l-am văzut și îl ve- 
dem cu toții la locul de onoare. Rodnica-i activitate 
pastorală a lăsat urme neșierse în sufletele credin- 
cioşilor; iar ca istoric dotat cu un spirit ager de 
pătrundere a lucrurilor şi prin neobosita activitate 
culturală ca orator de forjă şi conjerențiar de o 
cultură ştiințițică superioară, II. Sa s'a făcut cuno- 
scut tuturor Românilor câștigându-și o reputațiune 
întemeiată pe muncă şi caracter. 

Nu se putea ca meritele Il. Sale, una dintre 
cele mai reprezentalive figuri ale Bisericii române 
unile, să râmână necunoscute înaintea mai marilor 
Bisericii, dovadă că Sf. Părinte Papa Piu XI. La 
şi împodobit cu onoarea ce i se cuvine slujii bune 
şi credincioase a Domnului. 

In ziua de Duminecă în 12 laanuatie cor. cu 


o solemnitate impresionantă, la sfârşitul Liturghiei 


săvârşită de |. P. S. Sa Arhiepiscop Dr. Valeriu 


prelat papal, protonotar apostolic. 


Traian Frențiu, asistat de loți membrii capilulari, 
s'a cilit Decretul papal prin care i se acordă titlul 
de: Protonolar apostolic „la fel cu participanții“, 
cu dreptul de a purta mitra la slujbele dumnezeeşti. 
In înțelesul Decretului papal, 1]. Sa a făcut profesiunea 
solemnă de credință şi a depus jurământul de fide- 
litate prescris înaintea ÎI. P. S. Sale Arhiepiscop 
Dr. Valeriu Traian Frențiu. A urmat apoi un Ie 
Deum, la care Îl. Sa a luat parte împodobit cu 
mitra aşa cum i se cuvine. 

Rugâm pe Dumnezeul îndurărilor să dăruiască 
II. Sale ani mulți în deplină sănătate ca să fie şi pe 
mai departe mândria noasiră' a tulurora şi podoaba 
Bisericii lui Cristos. , 

„i, 

Pentru informarea mai precisă a cititorilor noştri, 
dăm în cele ce urmează o scurtă schiţă biografică şi 
lucrările publicate până acum de llustritatea Sa: S'a 
născut la 2 Ianuarie 1869 în Rădeşti (mai "nainte: 
Szâszujfalu), jud. Alba, din părinţi ţărani. Liceul l-a 
făcut în Blaj, iar Filozofia şi Teologia în colegiul 
grecesc Sf. Atanasie din Roma unde a luat doctoratul 
din amândouă. A fost hirotonit de preot la 17 Aprilie 
1892 în Roma, de unde întorcându-se acasă în anul 
următor, fu numit administrator parohial în Şărmaș, 
jud. Ciuc; în 17 August 1896 fu numit spiritual la Semi- 
narul teologic din Blaj, şi profeşor de religie la şcoala 
normală de băieţi şi la şcoala superioară de fete ; la 
1 Octomvrie '1897 trecu paroh al Românilor uniţi şi 
profesor la seminarul catolic din Bucureşti, în locul 
fratelui său Demetriu, numit episcop la Lugoj; în 1899 
fu primit în dieceza Lugojului şi numit arhivar diecezan. 
şi vicenotar consistorial şi distins cu brâu roşu; dela 
17 Aprilie 1902—1911 a fost paroh, protopop şi vicarul 
foraneu al Hațegului; 3 August 1911 canonic în capitlul 
din Lugoj; în 1913 iu numit vicar general episcopesc 

şi rector al noului seminar teologic şi prof. de istoria 
bisericească şi dreptul canonic. 

In 1944, făcând schimb cu colegul său Corneliu 
Bulc, trecu în capitlul din Oradea, unde şi-a continuat 
aclivitatea cu zelul şi stăruința ce-l caracterizează. In 
:4916, din încre dințarea Episcopului Demetriu Radu, a 
făcut mai multe vizitaţii canonice; la 5 Aug. 1916 a 
fost numit prelat domestic papal; în 28 lunie 1924 
prepozit capitular, iar acum fu împodobit cu rara dis- 
tincţie de: Protonotar apostolic. 


* * 
=. 


Pe lângă colaborarea la mai multe ziare şi reviste, 
a publicat mai multe lucrări de o reală valoare: 

4, Biserica S. Uniri din Tâmpăhaza Uifalău (azi: 
Rădeşii), Oradea, 1911. 

2, Istoria vicariatului gr. cat. al Hațegului. Lugoi, 
1912, un vol. de 414 pag. 
| 5. Dreptul de patronat al fondului catolic relig. 
şi de studii (în revista „Cultura Creştină“), Blaj, 1921. 

4. Monografia oraşului Oradea, (în Buletinul So- 
cietăţii R. R. de Geografie), 1921. 
5. Viaţa şi operele Episcopului Demetriu Radu, 


'vol. |. Predici. Oradea 1923. 


6. Manuscrisele d.n Biblioteca Episcopiei gr. cat. 
din Oradea. București, 1923. Ed. Academiei Române, 

7. Doi luceferi rătăcitori: Gh. Şincai şi Samuil 
M. Clain. Bucureşii, 1924. Ed. Academiei Române. 


8. Samuil Vulcan, Episcopul român-unit al Orăzii: 
Oradea. 1925. 


9. Fundaţiunea Episcopului Demetriu Radu. Ora- 
dea, 1925. 


10. Răspuns şi apărare (polemică cu P. S. Sa 
episcopul rom. ortodox R. Ciorogariu). Oradea, 1927. 


141, Episcopul Baron Vasile Erdeli, studiu biografic. 
Oradea 1928. 


12. Istoria diecezei române- unite a Orăzii în Șema- 
tismul istoric. 


15. Foştii elevi români uniţi ai şcoalelor din Roma, 
Beiuş 1929. 


a a alea ii Oi OKI | DD DD DD ici ii ic aa 


Discurs 
rostit de Il. Sa Dr. LACOB RADU, preprozit capitular, la instalarea 


sa de Protonotar apostolic la 12 Ian. 1930 în catedrala română | 


unită din Oradea. 


Inalt Preasfinjite Părinte Episcop, 
Venerat Cler, 

Iubifi credincioşi, 
- „Bine am vestiil dreplatea ta. . . 
nu 0 am ascuns în inima mea; ade- 
vărul lău şi mântuirea la am spus“. 


Psalm 33, 12—13 


Fericit se simte fără îndoială oricare suflet de 
român şi în legătura dreptei credințe cu mama Roma 
fiind, când din comoara darurilor ei şi din belşugul 
dragostei de mamă, simte revărsându-se şi asupra sa 
o rază de lumină şi un mănunchiu de bunătate. Și 
îndoit de fericit mă simt eu astăzi, când văd, că din 
aceeaş sfântă Romă, de unde în viața mea cea mai 
desăvârşită lumină şi cele mai bogate daruri sufletești 
le-am primit, acum din nou cu atât de bogată dărnicie 
mă împărtăşesc prin rara distincţie, care s'a publicat 
prin înaltul decret mai înainte citit. 

Poate că multora li-se va părea, că asemnea 
distincţii a persoanelor bisericeşti, ar fi nişte formali- 
tăți inutile şi păcătoase deşertăciuni, de cari feţele 
bisericeşti ar trebui să se ferească şi cu atât mai 
puţin să le dorească şi râvnească. Dar aievea nu este 
așa. Căci precum în ordinea naturală, după minunatele 
cuvinte ale Psalmisiului, toată făptura este chemată 
să laude pe Domnul şi toate câte sunt ființe în ne- 
mărginitul univers: Lumina şi mişcările astrelor, clo- 
cotul adâncurilor şi zguduirea munţilor, vârtejurile şi 
vuietul mărilor, murmurul apelor şi şoaptele izvoarelor, 
freamătul codrilor, adierea vânturilor şi legănatul 
frunzelor ; toate ființele vieţuitoare, cele din adâncul 


mărilor, şi din desişul uite paserile din aier şi 
miliardele de insecte din lunci şi din câmpii, toate în 
glasurile lor, şi florile din lunci şi din grădini “cu 
neîntrecutele lor culori şi cu ale lor îmbătătoare mi- 
rostri, toate laudă şi preamăresc pe Ziditorul şi în- 
grijitorul lor atotputernic. Dar mai aies omul cel zidit 
după chipul şi asemânarea lui Dumnezeu şi tuturor 
ființelor de pe pământ pus cunună şi slăpân, şi mai 
pe urmă prin întruparea şi moariea de pe cruce a 
însuşi Fiului lui Dumnezeu, din moartea păcatului 
la viaţă ridicat, ori unde ar fi, orice limbă ar grăi şi 
în orice credinţă ar trăi, în multe şi felurite limbi şi 
împestriţate rituri, laudă pe Creiatorul său și jerifă de 
mulțumită aducându-i, ca și Părintelui celui preaiînalt, 
smerit i-se închină! 

intr'acelaş chip şi în ordinea sipiagialuăl. pre- 
cum în cer corurile îngerilor şi cetele sfinţilor cu sonore 
cântări şi imnuri neîncetate, laudă şi preamăresc pe 
cerescul Impărat, aşa şi aici pe pământ în Bișerica 
Lui, varietalea riturilor, diversitatea gradelor ierarhice, 
cinstea şi distincția persoanelor clerului, ca şi toată 
frumuseţea, podoaba şi bogăţia cultului, spre acelaş 
scop sublim se îndreaplă, ca să dea mărire, laudă şi 
mulţumită aceluia, carele prin unul născut Fiul său 
întrupat şi făcut om, pe temelia Apostolilor, în frunte. 
cu Sf. Petru o a întemeiat, ca print:'însa toţi să vină 
la cunoştinţa adevărului şi să se mântuiască. Aşa dară: 
Glasurile preoţilor, sublimitatea Liturgiilor, poezia ru- 
găciunilor, evlavia creştinilor, armonia cântărilor, stră- 
lucirea vaselor de aur, şi petri preţioase, scumpetea 
şi podoaba odăjdiilor, măreţia arhitectonică a bolților 

şi arta inspirată a icoanelor, toate sunt menite să aducă 
laudă și preamărire celui întreit sfânt, să facă cât mai 
strălucit dumnezeescul alaiu al Mielului, carele zilnic 
vine prin glasul preoţilor pe mii şi mii de altare, fie 
în catedrale pompoase, fie în cele mai modeste bi- 
serici, să se jertfească pentru lume şi să stea în mij- 
locul credincioşilor spre a fi adorat şi iubit şi spre a 
le împărţi daruri şi mângăieri cereşti ! 

Şi o! cât de mic şi de neînsemnat trebue să se 
simtă omul ori şi câte distincţii ar avea, în mijlocul 
cereştei privelişti de strălucire şi pietate pe care ni-o 
oferă o solemnitate bisericească caşi cea de azi! De 
aceea și eu distincţia ce mi-s'a dat nu o socotesc de 
alta, decât ca un infinit de mic grăunte pe care cu 
inima plină de recunoştinţă îl pun la picioarele Mân- 
tuitorului Isus, de faţă aici în preasfânta Taină a Eu- 
haristiei, ca un preasmerit prinos de laudă și de mul- 
țumită pentru acest dar şi pentru ce'e nenumărate de 
cari în Viaţă m'a învrednicit şi pentru toate din adân- 
cul inimei zicând: Nu nouă Doamne, nu nouă, ci nu- 
lui tău fie mărire (Ps. 113, 9.) 

lar fiind că după Dumnezeu aceasta distincţie o 
datorez vicarului său pe pământ Preafericitului Părinte 
- Papa Piu al XI-lea, spre Roma, spre Roma eternă se 
îndreaptă sufletul meu plin de mulţumită, de unde sub 


înțeleapta şi glorioasa lui ocârmuire atâtea binefaceri 


şi atâta mântuire de suflete se revarsă preste tot pă- 
mântul. Şi folosindu-mă de o expresie din cărţile ritu- 
„lui nostru oriental: sărulând urmele picioarelor. lui, 

doresc, ca bunul Dumnezeu să-l ţină întru mulţi ani 
şi să-i ajute, ca roadele apostoliceştilor sale osteneli, 
mai ales în orient şi îndeosebi în neamul nostru, cât 
mai îmbelşugale să fie. 

Cu adâncă recunoştinţă și perfect devotament 
mă simt dalor și Inalt Praesfinţiei Voastre, Părinte 
Episcope, care vrednic m'ai aflat a mă propune pentru 
această distincţiune. Neînceltat voiu rugă pe bunul 
Dzeu, ca să vă deie viaţă îndelungată şi bună sănă- 
tate, ca strălucirea şi înflorirea bisericei noastre și a 
diecezei, nu atât prin înălţarea şi dislingerea noastră 
a umiliților sfetnici colaboratori, ci mai mult, dupăcum 
şi până aci cu multă admiraţie o-aţi fâcut, prin strălu- 
cirea şi bogăţia faptelor şi a virtuţilor arhiereşti să 
o arătaţi. 

Pr.miţi iarăşi şi voi iubiţi şi Veneraţi confraţi 
membrii ai Ven. Capillu deosebita mea mulţumită, 
pentru dragostea cu care și în ziua solemnă de azi 
mă îmbrăţişaţi. Inălțarea mea este şi a voastră. Bunul 
Dseu să ne ajute ca să fim cu toţii stâlpii şi podoaba 
acestei biserici catedrale 3! vrednici slugitori la sfântul 
ei altar. 

Vă mulțumesc şi vouă la toţi, iubiţi credincioşi, 
pentrucă prin prezenţa voastră aţi binevoit a ridică: 
solemnitatea acestei sărbătoriri; şi vă rog să cereţi 
dela Domnul, ca şi cu frumuseţa sufletului să mă: 
învrednicească. Şi acum încheiu zicând: Măriţi pe 
Domnul cu mine şi să înăltăm numele Lui împreună“ 
(Ps. 33, 3). 


NRezolvirea 


cazului de morală şi pastorală 
publicat cu No. Ord. 505/929. 


Il. Cazul dat. 

„Maria, cu prilejul misiunilor poporale, se măr- 
turiseşte unui preot şi primeşte canon să postească 
o săptămână. Dar înbolnăvindu-se, sănătatea i se sdrun- 
cină, iar medicul îi prescrise un regim, care făcea 
cu neputinţă postul. | 

Cu durere sufletească se duse la paroh şi îl 
rugă să-i schimbe canonul, deoarece nu-l poate îm- 
plini pe molivul arătat mai sus. Parohul, însă, îi spuse 
cu gravitate, că numai acela poate schimbă canonul, 
cine l-a şi dat. Maria, îngrozită, că nu-şi poate îm- 
plini canonul, se duse la preotul din comuna vecină 
şi îi spuse năcazul sufletului. Acesta o mângâie zicând 
să fie liniştită, că deoarece canonul ei este cu ne: 
putință să-l împlinească, nu este obligată la nimic. 

Biata femeie se zăpaci cu totul; nu mai ştie ce 
să creadă: unul zice, că nu-l poate schimbă decât 
cel care la dat; altul spune, că nu este obligată la 
nimic. Deci se hotări să meargă deadreptul la pro- 
topopul să-l întrebe. Intrebă şi pe protopopul. Ace- 


sta îi spuse, că trebuie să facă din nou o mărturi- 
sire generală deoarece, fiind canonul o sentință sac- 
ramentală, numai printr'un act sacramental se poate 
schimba, indiferent că-l schimbă confesarul care l-a 
dat, sau altul. 
Maria bucurându-se, se mărturisi de nou şi primind 
deslegare i se dădu şi alt canon în locul celui vechiu. 

19 Se poate schimba canonul primit în  mărtu- 
risire, şi cine îl poate schimbă? 

20 E nevoie de schimbare în caz că împlinirea 
lui a devenit cu nepulinţă ? 

30 Se poate schimbă și afară de scaunul măr- 
turisirii, sau numai în scaunul mărturisirii; sau, even- 
tual, numai printr'un nou act sacramental, adecă prin 
o nouă mărturisire ? 

4% Cum trebuie judecată procedura celas trei 
preoţi ? 

Ii. Rezolvire. 


1, Principii, 
Pentru rezolvirea acestui caz vom fixă, — pe 
baza autorităţilor probate în materie — principiile mo- 

rale şi pastorale prin aplicarea cărora, după practica 
pisericii, se face schimbarea canonului primit în 
mărturisire. 

40 Schimbarea canonului primit în mărturisire se 
poate face, dar numai pe motiv _ just, Motiv just se 
consideră orice utilitate spirituală a penitentului. Când 
există motiv just shimbarea se poate face nu 'numai 
înlocuindu-se canonul vechiu cu altul de o valoare 
egală, dar mai potrivit pentru peniteni, ci şi cu unul 
mai mic. 

2% Penitentul nu poate el însuşi să-şi schimbe 
canonul primit în mărturisire, nici chiar înlocuindu-l 
cu un lucru evident mai bun. Motivul este, că 
penitentul nu are faculiate să ridice lucrarea morală 
bună la valoare de satisfacțiune sacramentală ; aceasta 
o poate face numai acela, .are are iurisdicţiune in 
forul sacramenial. | 

3” Singur confesarui poate chimbă canonul dat 
în mărturisire ; şi aceasla o poate face atât contesa- 
rul care a dat canonul, cât şi un alt confesar. | 

40 Confesarul care a dat canonul îl poate 
schimbă şi în scaunul mărturisirii îndată după desle- 
«gare, înainte de ce s'ar fi depărtat penitentul; dar îl 


poale şi afară de mărturisire, după mărturisire, câtă 


vreme aceasta operaţie se' poate consideră ca for- 


mând o unitate morală cu judecata secramentală pre- 


cedenlă, ceeace se poate întâmplă până la câteva 
zile după deslegare. - 
Confesarul care a dat canonul îl poate schimbă 
“şi în cazul când nu şi-ar-mai aduce aminie exact de 
păcaiele penitentului ; “ajunge pentru a putea schimbă 
canonul să le cunoască în mod sumar, ceeace se 
poate din o mărturis.re generică, (nu generală), su- 
mară; sau chiar şi numai din mărimea şi calilatea 
canonului dat, fără nici o altă mărturisire; mai vârtos, 
că fiecare confesar îşi cunoaşte modul de a dă. ca- 
non, aşa, că din el poate să judece şi gravitatea pă- 
„satelor pentru cari s'a dat. | 


E 


5 All contesar nu poate schimbă canonul nu- 
„nai în scaunul mărturisirii; de oarece alt confesar 
nu poate deprinde puterea sacramenială asupra peni: 
tentului numai în scaunul mărturisiri. Dar nici în 
„acest caz nu se cere ca peniteniul să-şi mărturisea- 


sscă de nou foate păcatele acuzate odată în mărtu-: 


zisirea anterioară la ali preot, şi cu atât mai vârtos 
mu se cere mărturisire generală, ci ajunge şi numai o 
mărturisire sumară, generică ; sau eventual şi numai 
din gravitatea şi calitatea canonului poate să-şi câş- 
tige confesarul o cunoştinţă sumară despre  slarea 
“sufletească a penitentului, care este deajuns pentru 
“ca să poată schimbă canonul. Motivul este, că aici 
„Mu se aduce o judecală nouă asupra singuraticelor 
păcale, cari sunt dejă judecate şi iertate, ci numai 
-asupra dificultății de a împlini canonul, la ce nu se cere 
cunoașterea exactă și distinctă a păcatelor iertate dejă. 

Prin urmare, ajunge dacă penitentul se prezintă 
în forul sacramental, ca să i se schimbe canonul fără 
să .fie nevoie ca să i se dea şi o nouă deslegare de 
păcate, afară de cazul când ar mărturisi și alte pă- 
cate nemărturisite. i 

60 Schimbarea cânonului fiind un favor pentru 
penitent, el poate ori când să revină la canonul cel: 
dintâiu. | 

70 Nu este obl gat penitentul să împlinească ca- 
nonul dat în mărturisire, şi prin urmare nu este nici 
absolută nevoie de schimbarea :canonului, în urmă- 
toarele cazuri : a 

a) Când deslegarea a fost invalidă. Motivul este, 
că fiind împlinirea canonului o întregire a sacramen- 
tului, în acest caz, neexistând sacramen!. nu are ce: 
întregi ; 

b) Când a ajuns în imposibilitate de a implini ca- 
nonul, după principiul: „ad impossibile nemo obliga- 
tur.“ E de notat, însă, că deşi în acest caz nu esteab- 
solută nevoie de schimbarea canonului, totuşi, având 
în vedere folosul sufletesc al penitentului, care deşi 
nu poate împlini canonul dat, dar.ar putea împlini alt 
canvun mai polrivii, se poate schimbă, sau mai. vârtos 
dacă chiar o cere anume pentru /inisfirea conștiinfei, 
trebuie schimbat. | 

c) Când penitentul a uitat cu desăvârsire cano- 
nul care l-a căpătat, îndiferenit că e vinovat sau nu 
de aceasta. In acest caz, însă, trebuie să meargă la 


confesarul care a dat canonul — dacă este cu pu- 
tinţă şi presupunând că acela îşi mai aduce aminte 
ce canon a dat — şi să-l întrebe. Dacă aceasta nu 


se poate, sau confesarul nu-și mai aduce aminte ce 
canon a dat, obligaţiunea canonului, devenind cu ne- 
putinţă de împlinit, a încetat; penitentul, dacă vrea, 


“poate să repeţească mărturisirea păcatelor mărturisite 


şi deslegate deja în mod valid, ca să capete un nou 
canon, dar nu este obligat la aceasta. F 

In caz că din vina lui a uitat canonul, trebuie, 
să descopere în proxima mărturisire păcatul acesta 
de care s'a făcul vinovat. | | 

In legătură cu aceasta mai notăm că da:ă pe: 
nitentul a uitat de canonul primit și din devoțiune 
săvârşeşte tocmai acele lucrări pe cari i le-a impus 
confesarul, dar fără se gândească la împlinirea cgno- 
nului, se consideră că a împlinit canonul și nu tre- 
buie neliniștit pentru neîmplinirea lui, deoarece, de 
câte ori săvârșeşte cineva o lucrare liberă, totdeauna 
se presupune, că mai întâiu şi-ar face datoria, dacă 
şi-ar aduce aminte de ag. 


2. Concluzie. 


“În principiile expuse se cuprinde răspunsul la 
intrebările de sub 1, 2, 3 şi 4 în legătură cu cazul dat. 


f, 

Adventiştii 


Urmaşul fruntaşului adventist Miller scorni. în 
America o deosebită prorocie, că sosirea lui Cristos 
ar avea loc în toamna anului 1874. Când Mântuitorul 


nu asculta de prorocia falşă, adventiştii ziceau că Isus 


trăia în mijlocul lor nevăzut şi duhovniceşte, dar că 
va veni în 1874 sau cel mai târziu în 1914. Dar în 
locul împărăției pământeşti a adventiştilor veni 1914 
straşnicul răsboiu mondial; deci după prorocii sectari 
se prelungi terminul pentru sosirea lui Hristos pân'la 
17 Decemvrie 1917, dar nici atunci aşteptarea lor nu 
se împlini. Deci sperau, că sfârşitul lumii va avea loc 
în 4925. Ştim cu toții, că de alunci au trecut cinci 
ni, dar lumea mai slă şi judecata cea din urmă o 
mai aşteptăm. 

Dar nu vede oare fiecare om cu o minte sănă- 
toasă că adventiştii cu alâtea prorocii falşe, minci- 
noase se fac ridicoli ? Oare o asemenea predică poate 
să se mai numească predică religioasă, şi mai ales 
predică creştinească? Cristos însuşi a zis: „Cerul şi 
pământul vor irece, iară cuvintele mele nu vor trece“ 
(Marcu 3, 31). De au trecut înzădar atâtea prorocii 
ale adventiştitor, se vede, că ele nu sunt ale lui Cristos. 

In Caucazul rusesc se ivi la 1842 o femeie, Sofia 
Spohn, care asemenea ca Miller în America, făgădui, 
că Cristos va veni din cer la Rusalii 1843, spre a 
duce pe credincioşii săi din Rusia la lerusalim. Unii 
oameni o crezuseră şi se pregătiseră de drum. Dar 
înzădar aşteptau trei zile dearândul, căci Cristos nu veni. 
A treia zi după Rusalii doi bărbaţi dintr'aceia, cari 
crezuseră pe femeia înşelătoare se duseră la primărie 
spre a face cunoscut, că Vinerea următoare pe la 
orele 12, se vor duce cu toţii împreună la lerusalim. 
Şi într'adevăr, la timpul hotărit o grămadă mare de 
oameni plecară în frunte cu Sofia Spohn. 

Dar un înalt funcţionar al guvernului le tăie dru- 
mul-şi întrebă mai înainte de toate pe femeia neno- 
rocită, cine îi făcuse descoperirile publicate de dânsa. 
Femeia așa se înfricoşă, încât nici nu putea să ră- 
spundă. Aşa trecură cam trei ceasuri. Alaiul înireg al 


emigranților era îngenunchiat şi se rugă cerând ajutor. 


din cer. Dar, -iată, nici un ajutor nu veni. Ei şi Sofia, 


femeia înşelătoare, şi toţi credincioşii ei sub paza că- 


zăcilor erâu transportaţi cu de-a sila înapoi în sa- 
tele lor. 

__ -Aşa avem pilde din America şi din Europa, că 
prorociile adventiștilor despre sosirea lui Isus nu sunt 
decât nişte minciuni. | 

De crezi adventiştilor, nu crezi lui Cristos. Ei 
zic cu minciunile lor, că cunosc ziua judecății straş- 
nice, Cristos a zis, că ziua aceea nu o cunosc nici 
măcar îngerii din cer. Şi numai Cristos este calea, 
adevărul şi viaţa, nu însă adventiștii. 

Cu atât mai greu înlelegem, că unii cre tini sunt 
aşa de uşuralici să plătească acelor protivnici ai lui 


Isus bani mulţi. Adventiştii cer dela toţi membrii sectei 
lor a zecea parte a tuturor veniturilor. Şi ială sunt 
astiel de creştini neînţelepţi cari penlru un iconostas 
nou sau pentru reparația vechii lor biserici nu voiesc 
a da nimica, dar de vin adventiştii cu băzăconiile lor, 
le duc banii grămadă fiecare săptămănă. Inir'adevăr, 
păcat de aceşti bani! Tocmai cu aceşti bani, agonisiţi 
cu sudoarea bunilor noștri creştini, adventiştii tipăresc 
cărţile şi broşurele lor şi susțin pe predicatorii lor, 
cari călătoresc prin toată lumea, răspândesc greşelile 
lor şi aduc zăpăceala cea mai mare în minţile omeneşti. 

In Estonia un gospodar protestant cu o judecată 
sănătoasă îmi zise, că politica ar trebui să oprească 
predica adventiştilor. De sigur cugetul omului trebuie 
să fie liber faţă cu Dumnezeu, dar la adventiști nu-i 
vorbă da glasul cugetului, adventiștii lucrează cu răs- 
pândirea aşteptărilor mincininoase, cu cari după pil- 


dele de mai sus au aţâţat şi au înşelat poporul de 


multe ori. Ei câştigă pentru aşieptările şi făgăduielile 
lor pe oamenii uşuratici și tulbură pacea în familii şi 
împiedică munca cinstită. Ceeace fac ei nu-i nici o 
libertate religioasă, ci o întrebuințare rea, un abus al 
libertăţii religioase. 

Acea părere este foarte adevărată, am dori nu- 
mai, ca aşa să judece toţi creşlinii la noi. 

Prin urmare nimeni. dintre ai noştrii să nu meargă 
la adunările sau la slujbele adveniiştilor, ca nu cumva 
să se strice credinţa lui dreaptă şi adevărată. 

Știm cu toţii, că sf. loan scrie (UI 19) că lu- 
mina a venit în lume şi au iubit oamenii mai vârtos 
întunericul decât lumina, căci erau faptele lor rele. 
Aşa este şi acuma. Inaintea ochilor tuturor oamenilor 
este lumina credinţii noastre catolice, ea  luceşte 
aproape de două mii -de ani, ea este răspândită peste 
toate neamurile lumii, cu dânsa atâţia sfinţi ne-au dat 
pildele cele mai frumoase ale vieţii noastre. Dumne- 
zeu a întărit credința noastră cu atâtea minuni, dar, . 
durere, oamenii au iubit mai vârtos întunericul decât 
lumina, unii oameni cred mai uşor predicatorului ad- 
ventisi, care poate nici nu este botezat, care n'sare 
taina preoţiei creştineşti, pe care nu l-a trimis nici-un 
episcop pus de sfântul Duh, pe un astfel de omil 
cred mai uşor decât pe duhovnicul lor, care are pu- 
tere .legiuită dela Dumnezeu să-i înveţe, să-i stințească 
cu sfintele taine şi să i cârmuiască în numele lui Cristos. 

Un proverb german zice, că pe cel mincinos 
nu-l crede nimeni, nici măcar, de grăieşte adevărul. 
lata în asemenea proverbe se arată judecata sănătoasă. 
a minţii: omeneşti. Dar, să dea Dumnezeu, să aibă 
toţi credincioşii noştrii o asemenea judecată sănătoasă. 
să nu crează pe adveniişti. De au venit ei cu atâtea 
făgăduieli mincinoase despre sosirea iui Isus, fiecare 
om. înțelept trebuie să se ţină d.parte de dânşii. 

Dar mi se va spune, că adventiștii tot trebuie 

să fie drepți dacă atâţia creştini aleargă la dânşii şi 
le ptătesc chiar bani mulţi. Nu-i greu să răspund la 
asemea cuvinte nechibzuite. 

Cât de uşor pot îi oamenii înşelaţi vedem în 
trista pildă a lui Adam şi a Evei. Lor le dăduse Dum- 
nezeu singur vială şi-i pusese în raiul pământesc şi-i 
învăţa însuşi despre toate datoriile lor. Care învăţător 


pulea să fie mai înalt, mai înțelept decât Dumnezeu, 


dela care binefăcători puteau oamenii să ia binetaceri. 


mai mari şi mai multe ? Şi iată totuși, şi oamenii cei 
dinlâi iubeau mai vârlos întunericul decât lumina; 
Adam şi Eva credeau mai mult pe duhul cel rău, de 
cât pe Dumnezeu. Dela diavol nu luasere nici o bine- 
facere, diavolul nu putea nici odată să dea oamenilor 
învățături aşa de bune şi aşa de înțelepte ca Dumne- 
zeu, şi totuşi Adam şi Eva voiesc m i bine să fie cu 
„diavolul decât cu Dumnezeu. Oare este de mirat, dacă 
astăzi unii creştini cred mai uşor pe predicatorii ad- 
ventişti, decât pe preotul lor, locţiitorul legiuit al lui- 
„Dumnezeu. | 

Dar precum uşurinţa lui Adam şi a Evei era un 
mare păcat, aşa este şi un mare păcat, den'ai crede pe 
“Sfânta ta biserică catolică, nebiruită de porţile iadului, 
ci ai crede pe un venetc, care umblă derbedeu pe 
lume cu făgăduinţele sale falşe, cu vorbele deadreptul 
protivnice cuvintelor lui Cristos. 

Prin urmare, dacă chiar dintre cunoscuţii tăi, dacă 
„dintre vecinii prietenii, tăi şi neamurile iale unii s'au făcut 
Adventisţi, să nu te iei'după pilda lor, crestine, ci adu-ți 
eminte, că cine nu va ascultă nici de biserică, să-ţi 
fie ție ca un păgân şi vameş. (Mat. 18, 17) 

Deci, să nu pleci. urechea Ta la învăţăturile 
false ale Adventiştilor, să nu le dai nici măcar degetul 
cel mic, căci îți iau mâna întreagă, ba. te iau chiar 
pe tine întreg. Să nu cheltuiești banii tăi pentru adu- 
nările lor nici să le faci o pomană pentru scopurile lor, 
să întrebi pe parohul Tău, cine este cu adevărat sărac 
în parohia ta, ca să-l sprijieşti, sau să întrebi. ce 
trebue bisericii, ca să-o ajuţi ori singur, ori cu alți 
creştini buni ca să ai răsplata celor milostivi. 

| P. Felix Wiercinski S. 1. 





NOU! 
JEAN CARRERE 


TRIUMFUL PAPAUITAȚII 


Tradusă de Societatea „Sf. loan Gură de Aur“, Oradea. 

CUPR IN DE: 
Prefaţă, de Pr. Dr. Al. L. Tăutu — Pentru ce este Roma 
eternă — Tu es Petrus — Petru.şi Cezar — Chestiunea 
Romană — Spre viilor; Adaos: Legea garanților — Tra- 
tatul din 11 Febr. 1929 înire sf-, Scaun şi Italia — Con- 
cordatut cu lialia — Statul panal — Lista papilor și a îm- 
păraților. — Preţul Lei: 100--— ::: Se poate comanda 
dela Seminarul Teologic. unit, Oradea, Parcul St, 
cel Mare No. 8. 

CRONICI 


Noui Cardinali. In consistorul secret 
din 16 Decemvrie 1919 Si. Părinte Papa Piu XI. a 
numit următorii Cardinali noui: 

Mons. Em. Gonsales Cerejeira, patriarh de 
Lisabona; Mons. losif Mac Rory, Arhiepiscop de 
Armagh, Primatele Irlandei; Mons. Carol Dalmatiu 
Minoretii, Arhiepiscop de Genova, Iialia; Mons. loan 
Verdier, Arhiepiscopul Parisului; Mons. Pacelli, fost 
Nunţiu la Berlin, noul secretar de stat; Mons. Lu- 
dovic Lavitrano, Arhiepiscop de Palermo. 


Un jubileu fără sgomaot. In ziua 
de 1 lanuarie 1930 împlinindu-se 10 ani de păstorire 
a |. P.S. Sale Mitropolitului nostru Vasile, toată preo- 
țimea Blajului, în frunte cu Preav. Capitlu metropo- 
litan, profesorii tuturor şcoalelor, reuniunile . și toţi 
conducătorii vieţii publice s'au prezentat la Inaltul Ierarh 


prezâniându-i omagiile şi manifestând cele mai adânci . . 


sentimente de alipire fiască. Au fost aceste nişte mo- 
menle pline de emoție sufletească în fața aceluia care, 
urmând pilda Mântuitorului, suferind munceşte pentru 
binele bisericii şi mântuirea sufletelor. 

Din multele şi marile lucrări realizate de Inaltul 
Păstor amintim: 1. Orfelinatul dela Obreja; 2. In legă- 
iură cu acest Orfelinat a deschis o şcoală de meserii 
„Si. losif“ la Blaj; şi o şcoală de menaj pentru fete 
la Obreja; 3. Pentru conducerea Orfelinatului a în- 
temeiat în Blaj Congr. Surorilor „Născătoarea de Dum- 
nezeu şi pururea Vergură Maria“, — aceasta Congre- - 
gațiune are 51 de călugărițe cari conduc internatul 
şcoalelor secundare de fete din Blaj, supraveghiază 
orfanele din Obreja, îngrijesc bolnavii în sanatorul din 
Aiud, în sanatorul „Mihai Bravul“ din Craiova și în 
cel din Geoagiul de jos; conduc un cămin pentru stu-" 
dentele universitare din Cluj; 4. A ostenit pentru în- 
ființarea „Institutului Recunoşiinţei“ în care se adă- 
postesc: liceul de fete, şoaala normală de fete şi 
internatul şcolilor secundare de fete. 5. A lărgit liceul 
de băieţi dublându-i clasele; a zidit o nouă şcoală 
normală pentru băieţi; o şcoală comercială sup. pen- 
tru băieli şi una pentru fete; 6. A renovat biserica 
catedrală şi a donat mănăstirei de călugăriţe înteme- 
ială de dânsul suma de peste un milion şi jumătate lei. 
Lucrurile sunt mult grăitoare. | 

Rugăm pe milostivul şi înduratul Dumnezeu. să-şi 
reverse darul său mângăitor şi întăritor peste L..P. S. 
S.. Mitropolitul nostru Vasile pe care să-l dăruiască 
sfintelor sale; biserici sănătos şi: întru zile îndelungate 
drept îndreptând : cuvântul adevărului. 

Intru mulți ani! Stăpâne !. 


AVIZ ! Examenele pacalit, la liceul de 
slat „Emanuil Gojdu“ se vor începe în 25 lanuarie 
a. c. la orele 8 a. m. Fiecare elev-va plăti 58:— lei 
de materie. Oradea, la 14 lanuarie 1930. Direcţiunea. 

Toată lumea felicită pe Papa. 
Cu prilejul jubileului de 50 de ani de preoție al Sf. 
Părinte toată lumea creştină — catolică şi acatolică — 
a trimis felicitări şi daruri Marelui Pontif. Ba chiar şi 
păgânii. Aşa senatorul Bar-Yasuhi din Tokio a irimis 
Papei o cutie frumoasă şi o scrisoare plină de admi- 
raţie; Regenta Travancorei (India) a trimis o scrisoare 
omagială prin Legaţiunea engleză. 


Invenţia Păr. Liviu Fogaş. Păr. 
Liviu Fogaş român-unit în America, aparținător diece- 
zei noastre a inventat un nou vas cu care se speră 
“să se poată traversa .oceanul cu o viteză de 200 de 
mile pe oră. Presa americană se exprimă elogios 
despre invenţia Păr. Fogaş. Ziarul „America“ din 11 
Decemvrie 1929 aduce fotografia nouei invenţiuni. 
Vasul este denumit „Demonul vitezei“ şi este aşa 
construit, că nu se poate scufunda. Ne bucurăm de 
succesul Păr. L. Fogaş,:şi îi dorim să poată realiza 
şi celelalte planuri pe cari le-a dus cu sine în... 
America. | 


Calendarul sovietic. In raiul bol: 
şevic, unde stăpâneşte încă şi acum cea mai îngrozi- 
ioare tereore, unde până şi noţiunea de libertate s'a 
şters din practica vieţii, s'a făcut încă o reformă me: 
nită să rupă ori ce legătură cu trecutul şi să şteargă 
şi pomenirea erei creştine: s'a terminat reforma ca: 
lendarului sovietic. Era bolşevică începe dela revolu- 
ţia din Octomvrie înainte de aceasta cu 14 ani; deci 
ei trăiesc în al 44 an dela revoluţia bolşevică. Anuj 
începe cu 1 Noemvrie, are 12 luni din câte 30 zile, 
Doamne, multe mai rabdă pământul pe spinarea lui, 

A apărut: Strastmic, cuprinde rânduiala 
sfintelor şi dumnezeieştilor slujbe din săptămâna Pa- 
timilor, acum întâia oră tipărit cu. litere străbune, 
Blaj 1929. Preţul, legat: 270 Lei. 


Irina Berinde: Scrisori către Ana: 
„Maria. — Cu o prefaţă de Păr. Dr. AI. L. Tâutu, 
profi. de teol. Cuprinde 11 scrisori cu îndemnuri şi 
sfaturi creştineşti pentru eleve. Este o cărticică bine 
îngrijită, care pentru preţioasele îndemnuri ce conţine, 
o recomandăm cu căldură tuturor, dar mai ales ele- 
velor, cărora este destinată, Se poate cumpăra dela 
Soc. lit a teol, rom. uniţi. Oradea, Parcul Ştefan cel 
Mare 8. Preţul: 10 Lei. 

AL. Giuglea: „Lămurirea calandorului“. 
(„Cunoştinţe Folositoare“ Seria B Nr. 43.) D- Al. 
Giuglea, proi. la liceul din Sibiu, ne dă întro Bro- 
şurică unele lămuriri folositoare pentru explicar a în- 
dreptării calendarului. Lămuririle sunt scrise pentru 
popor, şi sunt bune. Nu înţelegem însă, pentruce se 

fereşte autorul să spună cine a făcut îndreptarea ca- - 


lendarului în 1582, când zice, că „socotirea s'a făcut 
ca şi la noi“; cine a fost acela după acărui nume se 


Lă 


numeste calendarul „Gregorian“ ? Spune despre calen- 
darul „lulian“, că se numeşte aşa după „numele îâ- 
cătorului său“, /uliu Cezar, împărat păgân, al cărui 
calendar îu primit de toaţi creştinii; dar cel „Gre- 
gotian“ de ce să nu se poată spune, că se numeşte 
așa după Papa Romei Grigorie XIII? Cărticica face: 
parte din excelenta, bibliotecă de popularizare a cunoş- 
tinţelor folositoare de sub direcţia d-lui |. Simionescu,. 
prof. univ., dar cunoştinţele sunt numai atunci „folo- 
Sitoare“ dacă sunt şi ex:cte, adevarate. În colo lămă- 
ririle celelalte sunt scrise toate pe înţelesul tuturor. Se: 
capată pentru Lei: 5. 

Calendarul „Presa Bună“ din 
laşi pe anul 1930. Este unul dintre cele mai frumoase: 
calendare pe 1930. Cuprinde un bogat şi variat ma- 
terial privitor la viaţa bisericii catolice din lumea 
întreagă şi din România, cu numeroase fotografii bine 
reuşite. Îl recomandăm tuturor cititorilor noștri. Preţul 
Lei: 30. 

Almanahul rev. catolice „Viaţa“ pe anut 
1930. Se prezintă în condițiuni foarte bune. Pe lângă 
partea calendaristică obicinuită are un bogat şi variat 
cuprins distractiv şi instructiv, pe lângă ac+asta este 
și ieftin: 15 Lei. Se poate comanda dela „Serafica* 
Inst. de Arte Graiice şi Editură Halăuceşti (jud. Ro- 
man) şi dela Redacţia rev. „Viaţa“, Seminarul îran- 
ciscan, Hălăucești (jud, Roman). 


Orientalia Christiana. Vol. XVIII ; 


Nr. 58 lanuarie Febr. 1930. N. D. Baumgariten: 


„ Chronologie ecclâsiastique des terres russes du X-e 


au XIII e siâcle. 


IrEnilkon, revue des Bândictins D'Amay- 
Sur- Meuse (Belg.) tom. IV. N. 10. Dom Andre Stoelen:. 
L'anne liturgique byzantine. 

i HONIG FRIDERIC / 
ARAD, STRADA BARIȚIU 10—21. 
Cea mai veche şi mai Fondată â 
mare turnătorie de clo- la anul 1840. 
pote din România. 
(0 La comandă fabric 


clopote de orice mărime 
din cel mai curat bronz 
pentru clopote pe lângă 
garanță mare şi cu pre- 
$ fixarea precisă a tonuri- 
lor. Invenţie proprie li- 
cenţiată. 
Rechizite şi scaune de 
fer pentru clopote. Mo- 
toare electrice pentru clo- 
“potit. — Condiţiuni avan: 
țajoase de plată... 

